অনেক দিন আগের কথা। তখন নবাব ভট্টাচার্য ইউনাইটেড স্পোর্টসের কর্তা। ভাল ফুটবলার খুঁজে পাওয়াতে তাঁর ইয়ত্তা নেই। এ হেন নবাব ফেসবুকে পোস্ট করেছিলেন, তিনি ব্রাজিলের বিখ্যাত ফুটবলার রোনাল্ডিনহোকে আনতে চলেছেন। তা নিয়ে পরে তাঁকে অনেক কটাক্ষ সহ্য করতে হয়েছে। 
রোনাল্ডিনহোর মতো তারকাকে ভারতে আনার প্রচেষ্টা শুরু করেছিলেন নবাব। তিনি সফল না-হলেও প্রিমিয়ার ফুটসলের কল্যানে ব্রাজিলের বিখ্যাত ফুটবলারকে এবার দেখা যাবে ভারতে। বড় নামের ভিড় সেখানে। কে নেই? রায়ান গিগস, ডেকো, হারনান ক্রেসপো। এঁদের সঙ্গেই এবারের ফুটসলে রয়েছেন রোনাল্ডিনহো। তিনি এফসি গোয়ার হয়েই খেলবেন।